Babelscape/SREDFM huggingface dataset:
Έλληνες της Κάτω Ιταλίας

Οι Έλληνες της Κάτω Ιταλίας ή Γρίκοι ή Γραίκοι ή Γραικάνοι"," είναι η κύρια ελληνική μειονότητα της νότιας Ιταλίας, η οποία βρίσκεται κυρίως στις περιοχές της Γκρετσία Σαλεντίνα (Απουλία) στη χερσόνησο του Σαλέντο, και της Καλαβρίας. Θεωρούνται πως είναι οι εναπομείναντες πληθυσμοί των ελληνικών αποικιών της αρχαιότητας, της Μεγάλης Ελλάδας ("Magna Graecia"), και των κατόπιν Βυζαντινών κατοίκων της νότιας Ιταλίας.

Η παρουσία ελληνικών φύλων στη νότια Ιταλία χρονολογείται χιλιάδες χρόνια πριν, όταν και εγκαταστάθηκαν μετά από διαδοχικά κύματα μεταναστεύσεων, ξεκινώντας από τον αρχαιοελληνικό αποικισμό της νότιας Ιταλίας και Σικελίας τον 8ο αιώνα π.Χ., έως και τις Βυζαντινές μετακινήσεις προς την Ιταλία ιδιαίτερα μετά την περίοδο των Οθωμανικών κατακτήσεων. Κατά τον Μεσαίωνα οι τοπικές ελληνικές κοινότητες απομονώθηκαν και διασκορπίστηκαν. Σύγχρονες γενετικές μελέτες επιβεβαιώνουν τη μακροχρόνια γενετική απομόνωση των ελληνόφωνων της Καλαβρίας.
Αν και οι περισσότεροι Έλληνες της κάτω Ιταλίας έχουν πλέον ιταλοποιηθεί πλήρως με την πάροδο των αιώνων, η κοινότητα των Γκρίκο κατόρθωσε να διατηρήσει τον χαρακτήρα της ελληνικής της ταυτότητας, καθώς και τις παραδόσεις, γλώσσα και ξεχωριστή κουλτούρα (15% των επωνύμων στην επαρχία της Ρέτζιο Καλάμπρια έχουν Ελληνική προέλευση), αν και η καθημερινή έκθεση στα ιταλικά ΜΜΕ και ανταλλαγές με άλλα σημεία της Ιταλίας έχουν βαθμιαία διαβρώσει την κουλτούρα και τη γλώσσα τους.

Παραδοσιακά μιλούν τη γλώσσα Γκρίκο η οποία είναι μια διάλεκτος της Ελληνικής γλώσσας. Κατά τα πρόσφατα χρόνια, ο αριθμός των ομιλητών της γλώσσας έχει μειωθεί κατά πολύ, με τους νεότερους να χρησιμοποιούν κυρίως την Ιταλική γλώσσα πλέον. Στο θρήσκευμα, είναι κυρίως Βυζαντινοί Καθολικοί και ανήκουν στην Ιταλοβυζαντινή Καθολική Εκκλησία, καθώς διαθέτουν και μια Ρωμαιοκαθολική μειονότητα.
Στρατόπεδο συγκέντρωσης του Αρζελές-συρ-Μερ

thumb|right|Η παραλία του Αρζελές-συρ-Μερ, όπου λειτούργησε το στρατόπεδο, όπως είναι σήμερα.
Το Στρατόπεδο συγκέντρωσης του Αρζελές-συρ-Μερ (στα γαλλικά "Camp de concentration d'Argelès-sur-Mer") ήταν γαλλικό στρατόπεδο συγκέντρωσης το οποίο λειτούργησε μεταξύ του 1939 και του 1941 στην παραλία του ομώνυμου χωριού του νομού των Ανατολικών Πυρηναίων στη Γαλλία, με σκοπό την κράτηση των προσφύγων που διέφυγαν από την Ισπανία κατά το τέλος του Ισπανικού Εμφυλίου και στην πλειοψηφία τους ήταν μέλη του ηττημένου Δημοκρατικού Στρατού και συγγενείς τους. Υπολογίζεται ότι στο στρατόπεδο διέμειναν γύρω στους 100.000 πρόσφυγες.
Στέλιος Προσαλίκας

Ο Στέλιος Προσαλίκας είναι παλαίμαχος διεθνής παίκτης και προπονητής του Βόλει. Έχει παίξει στις Εθνικές Ομάδες Εφήβων και Ανδρών και στον Ολυμπιακό, κατακτώντας 6 πρωταθλήματα. Ως προπονητής κατέκτησε 2 πρωταθλήματα Ελλάδος με τον Παναθηναικό, ευρωπαϊκό μετάλλιο με την ΑΕΚ και είχε αναλάβει την αντρική ομάδα του Ολυμπιακού και την Εθνική Ομάδα Βόλει Γυναικών. Στην 4ετία 2000 – 2004 οδήγησε την Εθνική ομάδα βόλεϊ Ελλάδας ανδρών στην κατάκτηση της 5ης θέσης στους Ολυμπιακούς Αγώνες της Αθήνας και σε πολλές πρωτόγνωρες διακρίσεις για το ελληνικό βόλεϊ.

Το 2008 εκλέχθηκε πρόεδρος της Ελληνικής Ομοσπονδίας Πετοσφαίρισης. Έχει διατελέσει μέλος της Ελληνικής Ολυμπιακής Επιτροπής, πρόεδρος της Επιτροπής Αθλητών και πρόεδρος του Συνδέσμου Προπονητών, του οποίου ήταν ιδρυτικό μέλος. Διατηρεί τη Μονάδα Φροντίδας και Αποκατάστασης Ηλικιωμένων «Ιασώ» στην Πεύκη. Είναι πρόεδρος της Πανελλήνιας Ένωσης Μονάδων Φροντίδας Ηλικιωμένων και εκπρόσωπός τους στην Ευρωπαϊκή Ένωση. Στις βουλευτικές εκλογές της 25ης Ιανουαρίου 2015 κατεβαίνει Υποψήφιος Βουλευτής στην περιφέρεια της Β’ Αθήνας με Το Ποτάμι.
Επιβάτες για την Ελευθερία

Οι Επιβάτες για την Ελευθερία ("Freedom Riders") ήταν ακτιβιστές πολιτικών δικαιωμάτων που το 1961 πραγματοποίησαν ταξίδια διαμαρτυρίας στις νότιες Πολιτείες των Η.Π.Α., διακηρύσσοντας ότι ο φυλετικός διαχωρισμός στα δημόσια λεωφορεία ήταν αντισυνταγματικός. 

Κατά το 1961, το υπεραστικό λεωφορείο συμβόλιζε περισσότερο από οτιδήποτε άλλο τον αντιρατσιστικό αγώνα στις Η.Π.Α. Ο φυλετικός διαχωρισμός στα λεωφορεία και τις στάσεις τους είχε κηρυχθεί αντισυνταγματικός από το Ανώτατο Δικαστήριο, αλλά στις πολιτείες του Νότου παρέμενε, όπως και πολλές άλλες μορφές ρατσισμού, σε ισχύ.

Έτσι, στις 4 Μαΐου του 1961, μία ομάδα λευκών και μαύρων "Επιβατών για την Ελευθερία", όπως θα έμεναν στην ιστορία, ξεκίνησαν από την Ουάσινγκτον ταξίδι διαμαρτυρίας με λεωφορείο.

Τελικός προορισμός ήταν η Νέα Ορλεάνη. Ωστόσο, το ταξίδι τελείωσε στην Αλαμπάμα, όπου, απούσης της αστυνομίας, λευκοί κάτοικοι του Μπέρμιγχαμ, που όπως αποδείχθηκε αργότερα ήταν μέλη και οπαδοί της Κου-Κλουξ-Κλαν, απαγόρευσαν τη διέλευση των λεωφορείων και ξυλοκόπησαν με μανία τους διαδηλωτές, οι οποίοι υποχρεώθηκαν τελικά να επιστρέψουν στην Ουάσινγκτον αεροπορικώς. Τη θέση τους, όμως, πήραν άλλοι διαδηλωτές, καθώς στις 20 Μαΐου δεκαοκτώ φοιτητές ταξίδεψαν από το Μπέρμιγχαμ στην πρωτεύουσα της Αλαμπάμα, το Μοντγκόμερι. Στο τέλος της διαδρομής, τους διαδηλωτές περίμεναν εκατοντάδες συγκεντρωμένοι ρατσιστές. Όλοι οι διαδηλωτές, αλλά και μέλη του τύπου, ξυλοκοπήθηκαν, αλλά με ιδιαίτερη μανία χτυπήθηκαν οι λευκοί που συμμετείχαν στο "ταξίδι της ελευθερίας". Τα επεισόδια έλαβαν τέτοια έκταση που η πολιτεία τέθηκε υπό στρατιωτικό νόμο και ο υπουργός Δικαιοσύνης Ρόμπερτ Κένεντι, ένθερμος υποστηρικτής των διαδηλωτών, έστειλε εκατοντάδες άνδρες της Εθνικής Φρουράς της Αλαμπάμα για να αποκαταστήσουν, έστω και προσωρινά, την τάξη.
Caproni Vizzola F.4

Το Caproni Vizzola F.4 ήταν ιταλικό μονοθέσιο μονοκινητήριο μαχητικό του Δευτέρου Παγκοσμίου Πολέμου. Κατασκευάστηκε μονάχα ένα πρωτότυπο.
Reggiane Re.2000

Το Reggiane Re.2000 ήταν ιταλικό μονοκινητήριο μονοπλάνο μαχητικό του Δευτέρου Παγκοσμίου Πολέμου. Ήταν ένα ελαφρύ και ευέλικτο μαχητικό, ολομεταλλικής κατασκευής, σχεδιαστικά παρόμοιο με το Seversky P-35. Παρόλο που επρόκειτο για προηγμένο τεχνολογικά αεροσκάφος, είχε αρκετές αδυναμίες.

Παρόλο που ήταν ανώτερο από άλλα σύγχρονά του ιταλικά μαχητικά (συγκεκριμένα τα Fiat G.50 και Macchi C.200), η Ιταλική Βασιλική Αεροπορία ("Regia Aeronautica") δεν το θεωρούσε ικανοποιητικό με συνέπεια η κατασκευάστρια Reggiane να εξάγει τα περισσότερα Re.2000 στην Ουγγαρία και στην Σουηδία.
Μαϊθριπάλα Σιρισένα

Ο Μαϊθριπάλα Σιρισένα (πλήρες όνομα: Παλεβάτε Γκαμαραλαλάγκε Μαϊθριπάλα Γιάπα Σιρισένα, γνωστός ως Μαϊθριπάλα Σιρισένα, σινχαλέζικα: මෛත්‍රිපාල සිරිසේන, ταμίλ: மைத்திரிபால சிறிசேன, γεννημένος το 1951, είναι ο 7ος Πρόεδρος της Σρι Λάνκα, ο οποίος υπηρέτησε από τον Ιανουάριο του 2015 ως τις 18 Νοεμβρίου 2019. Εισήλθε στον ευρύτερο πολιτικό στίβο το 1989 και από το 1994 χρημάτισε πολλές φορές υπουργός. Υπηρέτησε ως γενικός γραμματέας του Κόμματος Ελευθερίας της Σρι Λάνκα και διετέλεσε υπουργός Υγείας ως το Νοέμβριο του 2014, οπότε ανακοίνωσε την υποψηφιότητά του για τις προεδρικές εκλογές του 2015 ως κοινός υποψήφιος της αντιπολίτευσης. Σε αρκετές περιστάσεις υπηρέτησε προσωρινά και ως υπουργός Άμυνας. Στις 9 Ιανουαρίου 2015 ο Σιρισένα ορκίστηκε πρόεδρος μετά την παραδοχή της ήττας στις εκλογές από τον αντίπαλό του, Μαχίντα Ρατζαπάκσα.
Telewizja Polska

Η Τηλεόραση της Πολωνίας (πολωνικά: Telewizja Polska, TVP) είναι η δημόσια τηλεόραση της Πολωνίας η οποία ιδρύθηκε το 1952. Μεταδίδει σε όλη την χώρα, ενώ υπάρχει το δορυφορικό κανάλι (TVP Polonia) που μεταδίδει στις ΗΠΑ, στον Καναδά, στην Αυστραλία 24 ώρες το 24ωρο. Χρηματοδοτείται από το Υπουργείο Εξωτερικών στην Πολωνία και από διαφημίσεις.
ΦΚ Σόπρον

Η ΦΚ Σόπρον ήταν μια ουγγρική ποδοσφαιρική ομάδα από την πόλη Σόπρον. Είχε ιδρυθεί το 1921. Έδρα της ομάδας ήταν το Stadion Városi, χωρητικότητας 5300 θεατών. Το 2008 κήρυξε χρεοκοπία και διαλύθηκε. Στη θέση της ιδρύθηκε μια νέα ομάδα, η Σόπρονι ΒΣΕ. Το 2005 είχε κατακτήσει το Κύπελλο Ουγγαρίας.
ΒΦΚ Σιόφοκ

Η ΒΦΚ Σιόφοκ είναι μια ουγγρική, ποδοσφαική ομάδα από την πόλη Σιόφοκ. Ιδρύθηκε το 1921. Έδρα της ομάδας είναι το Révesz Géza Stadion, χωρητικότητας 10500 θεατών. Τα χρώματα της ομάδας είναι το κίτρινο και τπ μπλε. Το 1984 κατέκτησε το Κύπελλο Ουγγαρίας, κερδίζοντας στον τελικό την Γκιόρι ΕΤΟ ΦΚ με 2-1. Συμμετείχε στο Πρωτάθλημα ποδοσφαίρου Ουγγαρίας απ΄οτο 1985 έως το 1994, από το 1996 έως το 2000 και από το 2002 έως το 2004.
Gothic metal

Το Gothic metal είναι είδος ακραίας μουσικής, που αναπτύχθηκε στο Ηνωμένο Βασίλειο και στη Ρωσία στις αρχές της δεκαετίας του '90 και αποτελεί μίξη του gothic rock με το heavy metal. Πρωτοπόροι του είδους υπήρξαν οι Paradise Lost, Anathema και My Dying Bride, ενώ άλλα σπουδαία ονόματα υπήρξαν οι Type O Negative από τις Ηνωμένες Πολιτείες, οι The Gathering από την Ολλανδία και οι Tiamat από την Σουηδία.
Νταγκ Χάμαρσκελντ

Ο Νταγκ Χάμαρσκελντ ("Dag Hjalmar Agne Carl Hammarskjöld", 29 Ιουλίου 1905 - 18 Σεπτεμβρίου 1961) ήταν Σουηδός διπλωμάτης, οικονομολόγος και συγγραφέας. Επίσης ήταν ο δεύτερος Γενικός Γραμματέας του Ο.Η.Ε., υπηρετώντας από τον Απρίλιο του 1953 έως το θάνατό του σε αεροπορικό δυστύχημα το Σεπτέμβριο του 1961. Βραβεύτηκε μετά θάνατον με Βραβείο Νόμπελ Ειρήνης (1961).
Στρέμσγκοντσετ ΙΦ

Η Στρέμσγκοντσετ ΙΦ (νορβηγικά: "Strømsgodset IF") είναι νορβηγικός αθλητικός σύλλογος από το Ντράμεν. Έχει τμήματα στο ποδόσφαιρο, στη χειροσφαίριση και στο μπάντι, αλλά είναι περισσότερος γνωστός για το ποδοσφαιρικό του τμήμα το οποίο αγωνίζεται στο Πρωτάθλημα Νορβηγίας όπου μετράει δύο τίτλους.
Βολερένγκα Φούτμπαλ

Η Βολερένγκα Φούτμπαλ (νορβηγικά: "Vålerenga Fotball", ) είναι νορβηγική ποδοσφαιρική ομάδα από το Όσλο. Ιδρύθηκε στις 29 Ιουλίου 1913. Αποτελεί μέρος του αθλητικού συλλόγου Βολερένγκα ΙΦ. Έδρα της ομάδας είναι το Ούλεβαλ Στάντιον. Έχει κατακτήσει 5 φορές το πρωτάθλημα Νορβηγίας και 4 φορές το κύπελλο Νορβηγίας.
Ομοσπονδιακή Υπηρεσία Διαχείρισης Καταστάσεων Έκτακτης Ανάγκης

Η Ομοσπονδιακή Υπηρεσία Διαχείρισης Καταστάσεων Έκτακτης Ανάγκης (αγγλικά: "Federal Emergency Management Agency", FEMA) αποτελεί τμήμα του Υπουργείου Εσωτερικής Ασφάλειας, που αρχικά δημιουργήθηκε από το Προεδρικό Σχέδιο Αναδιοργάνωσης Νο 3 του 1978 και υλοποιήθηκε από δύο εκτελεστικά διατάγματα, την 1η Απριλίου του 1979.

Ο πρωταρχικός σκοπός του οργανισμού είναι να συντονίζει τις προσπάθειες, σε περίπτωση που έχει συμβεί καταστροφή στις Ηνωμένες Πολιτείες και εξάντληση των πόρων των τοπικών και κρατικών αρχών. Ο κυβερνήτης της πολιτείας στην οποία συμβαίνει η καταστροφή, πρέπει να κηρύξει κατάσταση έκτακτης ανάγκης και επισήμως να ζητήσει από τον πρόεδρο τη συνδρομή της FEMA και της ομοσπονδιακής κυβέρνησης, στην καταστροφή. Η FEMA παρέχει επίσης αυτές τις υπηρεσίες για τις περιοχές των Ηνωμένων Πολιτειών, όπως το Πουέρτο Ρίκο. Η μόνη εξαίρεση στα προαπαιτούμενα για αρωγή βοήθειας από το κράτος, συμβαίνει όταν μια κατάσταση έκτακτης ανάγκης ή/και καταστροφή, λαμβάνει χώρα σε ομοσπονδιακή ιδιοκτησία ή σε ένα ομοσπονδιακό περιουσιακό στοιχείο, για παράδειγμα ο βομβαρδισμός του 1995 του ομοσπονδιακού κτηρίου Άλφρεντ Π. Μέρα (Alfred P. Murrah) στην Οκλαχόμα Σίτι της Οκλαχόμα, ή το Διαστημικό Λεωφορείο Κολούμπια στην καταστροφική πτήση επιστροφής το 2003.

Ενώ η από εδάφους υποστήριξη των προσπαθειών αποκατάστασης μετά από καταστροφή, αποτελεί ένα σημαντικό μέρος του καταστατικού της FEMA, η υπηρεσία παρέχει σε κρατικές και τοπικές κυβερνήσεις, εμπειρογνώμονες σε εξειδικευμένους τομείς και τη χρηματοδότηση για τις προσπάθειες ανοικοδόμησης, όπως και τα ταμεία αρωγής για τις υποδομές, κατευθύνοντας τους πολίτες ώστε να έχουν πρόσβαση σε δάνεια με χαμηλό επιτόκιο, σε συνδυασμό με τη Διοίκηση Μικρών Επιχειρήσεων. Εκτός από αυτό, η FEMA παρέχει κονδύλια για την εκπαίδευση του προσωπικού ανταπόκρισης, σε όλες τις Ηνωμένες Πολιτείες και τα εδάφη της, ως μέρος της προσπάθειας για ετοιμότητα του οργανισμού.
It's Hard

It's Hard είναι ο τίτλος του δέκατου άλμπουμ του βρετανικού ροκ συγκροτήματος The Who, το οποίο κυκλοφόρησε τον Σεπτέμβριο του 1982 μέσω της δισκογραφικής εταιρείας "Polydor Records" στην Μεγάλη Βρετανία και της "Warner Bros." στις Ηνωμένες Πολιτείες. Επανεκδόθηκε στις 19 Μαΐου 1997 από την "Polydor" με τέσσερα επιπλέον κομμάτια.

Αυτός ήταν ο τελευταίος δίσκος του συγκροτήματος πριν την διάλυση του μετά το τέλος της περιοδείας που ακολούθησε την κυκλοφορία του άλμπουμ, ενώ είναι και η τελευταία στούντιο κυκλοφορία των The Who στην οποία συμμετείχαν ο μπασίστας Τζον Εντουίστλ και ο ντράμερ Κένι Τζόουνς.

Το "It's Hard" σκαρφάλωσε στο # 11 στην πατρίδα του συγκροτήματος και το # 8 στο Billboard, όπου βραβεύθηκε ως χρυσό.
Images And Words

Το Images And Words είναι το δεύτερο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 7 Ιουλίου 1992 μέσω της δισκογραφικής εταιρίας "Atco Records".
Tear Your Soul Apart

Το Tear Your Soul Apart είναι ΕΡ του αγγλικού χέβι μέταλ συγκροτήματος Venom, το οποίο κυκλοφόρησε το Νοέμβριο του 1990 μέσω της δισκογραφικής εταιρίας "Under One Flag Records". Κυκλοφόρησε ανάμεσα στα άλμπουμ ""Prime Evil" και "Temples of Ice", όπου η σύνθεση του συγκροτήματος περιελάμβανε τον τραγουδιστή και μπασίστα Τόνι Ντόλαν και τον κιθαρίστα Αλ Μπαρνς, μαζί με τους Mantas και Abaddon.

Τα κομμάτια "The Ark" και "Civilised" προέρχονται από τις ηχογραφήσεις για το "Prime Evil", ενώ το "Hellbent" είναι διασκευή στο κομμάτι των Judas Priest, με τους στίχους διαφοροποιημένους σε "Hell bent for Metal" αντί για το γνωστό "Hell bent for Leather"".
ΑΣ Μαζεντά

Η ΑΣ Μαζεντά είναι μια ποδοσφαιρική ομάδα από τη Νέα Καληδονία από την πόλη Νουμεά. Συμμετέχει στην ανώτατη κατηγορία της χώρας. Έδρα της ομάδας είναι το Stade Numa-Daly Magenta, χωρητικότητας 16000 θεατών. Έχει κερδίσει 11 πρωταθλήματα (2002–03, 2003–04, 2004–05, 2007–08, 2008–09, 2009, 2012, 2014, 2015, 2016, 2018) και 14 κύπελλα (1969, 1970, 1971, 1972, 1975, 1996, 2000, 2001, 2002, 2002–03, 2003–04, 2004–05, 2010, 2014).
Κατηγορία:Ποδοσφαιρικές ομάδες Νέας Καληδονίας
Όσμπερτ Πότερ

Ο Όσμπερτ Πότερ (Osbert Potter, γενν. στις 8 Μαΐου 1956 στην Τορτόλα των Βρετανικών Παρθένων Νήσων) ήταν ο 11ος Αντικυβερνήτης των Αμερικανικών Παρθένων Νήσων από το 2015 ως το 2019.
Ρανίλ Γουικρεμεσίνγκε

Ο Ρανίλ Γουικρεμεσίνγκε (Ranil Wickremesinghe, σινγαλέζικα: රනිල් වික්‍රමසිංහ, ταμίλ: ரணில் விக்ரமசிங்க, γενν. στις 24 Μαρτίου 1949) είναι πολιτικός από τη Σρι Λάνκα και 3 φορές πρωθυπουργός της χώρας, από τις 7 Μαΐου 1993 ως τις 19 Αυγούστου 1994, από τις 9 Δεκεμβρίου 2001 ως τις 6 Απριλίου 2004 και η 3η του θητεία άρχισε στις 9 Ιανουαρίου 2015 όταν ο Μαϊθριπάλα Σιρισένα ορκίστηκε ως ο 7ος Πρόεδρος της Σρι Λάνκα. Διορίστηκε πρόεδρος του Ενωτικού Εθνικού Κόμματος το Νοέμβριο του 1994. Είναι επίσης επικεφαλής του Ενωτικού Εθνικού Μετώπου έχοντας τεθεί επικεφαλής του συνασπισμού το Νοέμβριο του 2009. Στις 26 Οκτωβρίου 2018, χωρίς να αποχωρήσει ο ίδιος από την πρωθυπουργία, διορίστηκε πρωθυπουργός ο Μαχίντα Ραγιαπάκσε από τον πρόεδρο Σιρισένα, πυροδοτώντας συνταγματική κρίση στη χώρα. Στις 16 Δεκεμβρίου 2018 ο Σιρισένα επαναδιόρισε τον Ρανίλ στην πρωθυπουργία, τερματίζοντας την κρίση.
Αικατερίνη Χάουαρντ

Η Αικατερίνη Χάουαρντ ("Catherine Howard", 1523 - 13 Φεβρουαρίου 1542) ήταν βασίλισσα της Αγγλίας από το 1540 ως το 1542, ως πέμπτη σύζυγος του Ερρίκου Η΄ της Αγγλίας.

Η Αικατερίνη παντρεύτηκε τον Βασιλιά της Αγγλίας Ερρίκο Η΄ στις 28 Ιουλίου 1540 στο Oatlands Palace του Σάρεϊ, σχεδόν αμέσως μετά την ακύρωση του γάμου του με την Άννα της Κλέβης. H Αικατερίνη αποκεφαλίστηκε μετά από λιγότερο δύο χρόνια γάμου, αφού προηγουμένως κατηγορήθηκε για μοιχεία και προδοσία κατά του βασιλιά.

Η Αικατερίνη γεννήθηκε πιθανότατα στο Λάμπεθ (Lambeth) το 1523, αλλά η ακριβής ημερομηνία γέννησης της είναι άγνωστη. Γονείς της ήταν ο Λόρδος Έντμουντ Χάουαρντ (1478-1539) και η Joyce Culpeper (1480- 1528). Η αδελφή του πατέρα της, Ελισάβετ Χάουαρντ, ήταν η μητέρα της Άννας Μπολέυν (δεύτερης συζύγου του βασιλιά). Ως εκ τούτου, η Αικατερίνη Χάουαρντ και η Άννα Μπολέυν ήταν πρώτα ξαδέλφια.

Ο θείος της Αικατερίνης, Δούκας του Νόρφολκ, της βρήκε μια θέση στην αυλή του Βασιλέα ως κυρία επί των τιμών στην τέταρτη σύζυγο του βασιλιά Άννα της Κλέβης. Ως μια νεαρή και ελκυστική Κυρία επί των τιμών, η Αικατερίνη κέρδισε γρήγορα την εύνοια του Ερρίκου και μέσα σε λίγους μήνες από την άφιξή της στην Αυλή ο Ερρίκος Η΄ της επέδωσε πανάκριβα δώρα.

Ο Ερρίκος Η΄ και η Αικατερίνη παντρεύτηκαν στις 28 Ιουλίου 1540, αφού προηγήθηκε η ακύρωση του γάμου του βασιλέα με την Άννα της Κλέβης.

Στα τέλη του 1541, μετά από παρότρυνση της χήρας δούκισσας του Νόρφολκ, η Αικατερίνη διόρισε τον Francis Dereham ως προσωπικό της γραμματέα. Αυτός ο λάθος υπολογισμός οδήγησε στις κατηγορίες για προδοσία και μοιχεία εναντίον της καθώς και στο θλιβερό της τέλος.
Ίνγκριντ της Σουηδίας

Η Ίνγκριντ της Σουηδίας ("Ingrid av Sverige", 28 Μαρτίου 1910 - 7 Νοεμβρίου 2000) ήταν βασίλισσα της Δανίας από το 1947 μέχρι το 1972, όταν δηλαδή βρισκόταν στο θρόνο της Δανίας ο σύζυγός της Βασιλιάς Φρειδερίκος Θ΄. Η Ίνγκριντ είναι η μητέρα της σημερινής Μαργαρίτας Β΄, της Βενεδίκτης και της Άννας-Μαρίας, συζύγου του τέως Κωνσταντίνου Β΄.
Αντώνιος Καποδίστριας

Ο Αντώνιος Καποδίστριας (1829 - 1906) ήταν Έλληνας πολιτικός.
Ποδοσφαιρική Ομοσπονδία Κεντρικής Ασίας

Η Ποδοσφαιρική Ομοσπονδία Κεντρικής Ασίας (CAFF) είναι η ποδοσφαιρική ομοσπονδία των χωρών της Κεντρικής Ασίας. Τον Ιούνιο του 2014, η ομοσπονδία έγινε καταρχήν αποδεχτή από την Ασιατική Συνομοσπονδία Ποδοσφαίρου (AFC) και εγκρίθηκε στο συνέδριο της AFC τον Ιανουάριο του 2015.
Ποδοσφαιρική Ομοσπονδία Δυτικής Ασίας

Η Ποδοσφαιρική Ομοσπονδία Δυτικής Ασίας (WAFF) είναι ένας ποδοσφαιρικός οργανισμός των χωρών της Δυτικής Ασίας. Ιδρύθηκε το 2001. Είναι μέρος της Ασιατικής Συνομοσπονδίας Ποδοσφαίρου. Οργανώνει το West Asian Football Federation Championship.
Ποδοσφαιρική Ομοσπονδία Ανατολικής Ασίας

Η Ποδοσφαιρική Ομοσπονδία Ανατολικής Ασίας (EAFF) είναι ένας διεθνής, διοικητικός, ποδοσφαιρικός οργανισμός στην Ανατολική Ασία. Ιδρύθηκε στις 28 Μαΐου 2002. Έχει 10 ομοσπονδίες μέλη., οι οποίες είναι ταυτόχρονα και μέλη στην Ασιατική Συνομοσπονδία Ποδοσφαίρου εκτός από την Ποδοσφαιρική Ομοσπονδία Βόρειων Μαριάνων Νήσων.
Northrop N-1M

Το Northrop N-1M ήταν πειραματική ιπτάμενη πτέρυγα που σχεδιάστηκε στις ΗΠΑ, από την "Northrop Corporation" την δεκαετία του 1940.
Miami Pop Festival

Miami Pop Festival είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή CD και DVD το Νοέμβριο του 2013 μέσω της δισκογραφικής εταιρείας "Sony". 

Η ηχογράφηση του πραγματοποιήθηκε στο "Miami Pop festival" στις 18 Μαΐου 1968, μπροστά σε 25.000 θεατές. Εκτός του Χέντριξ, εμφανίστηκαν καλλιτέχνες όπως ο Φρανκ Ζάπα, οι Blue Cheer, ο Τσακ Μπέρι, ο Τζον Λη Χούκερ και ο Άρθουρ Μπράουν. Το φεστιβάλ ήταν προγραμματισμένο να διαρκέσει δύο ημέρες, με τον Χέντριξ να παίζει ως πρώτο όνομα το Σάββατο 18 Μαΐου, αλλά η δεύτερη ημέρα δεν πραγματοποιήθηκε λόγω βροχής, γεγονός που ενέπνευσε τον Χέντριξ για να γράψει το κομμάτι "Rainy Day, Dream Away". 

Το άλμπουμ ανέβηκε στο Top-40 των αμερικάνικων τσαρτ.
Ποδοσφαιρική Ομοσπονδία Εθνών Νοτιανατολικής Ασίας

Η Ποδοσφαιρική Ομοσπονδία Εθνών Νοτιανατολικής Ασίας είναι ένας μικρός οργανισμός της Ασιατικής Συνομοσπονδίας Ποδοσφαίρου για την περιοχή της Νοτιοανατολικής Ασίας. Ιδρύθηκε το 1984 από τις ομοσπονδίες των χωρών Μπρουνέι, Ινδονησία, Ποδοσφαιρική Ομοσπονδία Μαλαισίας, Φιλιππίνες, Σιγκαπούρη και Ταϊλάνδη. Το 1996 εντάχθηκαν σε αυτή και οι Καμπότζη, Λάος, Μιανμάρ και Βιετνάμ. Το 2004 εντάχθηκε η ομοσπονδία Ανατολικού Τιμούρ. Το 2006 η Αυστραλία εντάχθηκε στην Ασιατική Συνομοσπονδία Ποδοσφαίρου και συνδέθηκε με την Ποδοσφαιρική Ομοσπονδία Εθνών Νοτιανατολικής Ασίας.
Ποδοσφαιρική Ομοσπονδία Νότιας Ασίας

Η Ποδοσφαιρική Ομοσπονδία Νότιας Ασίας είναι ποδοσφαιρικός οργανισμός για τις χώρες της Νότιας Ασίας. Είναι μέρος της Ασιατικής Συνομοσπονδίας Ποδοσφαίρου. Ιδρύθηκε το 1997. Ιδρύτικά μέλη είναι:
*Μπανγκλαντές
*Ινδία
*Μαλδίβες 
*Νεπάλ
*Πακιστάν 
*Σρι Λάνκα

Το Μπουτάν εντάχθηκε το 2000 και το Αφγανιστάν το 2005. Το 2014 το Αφγανιστάν αποχώρησε και έγινε ιδρυτικό μέλος της Ποδοσφαιρικής Ομοσπονδίας Κεντρικής Ασίας.
All the World's a Stage

Το All the World's a Stage είναι διπλό, ζωντανά ηχογραφημένο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 29 Σεπτεμβρίου του 1976 μέσω της δισκογραφικής εταιρίας "Anthem Records" στον Καναδά και της "Atlantic" στην Ιαπωνία. Ο τίτλος του άλμπουμ αποτελεί αναφορά στην κωμωδία του Ουίλλιαμ Σαίξπηρ, ""Όπως Αγαπάτε".

Αυτό ήταν το πρώτο άλμπουμ των Rush που ανέβηκε στο Top-40 του Billboard και έγινε χρυσό το Νοέμβριο του 1977, ενώ βραβεύθηκε ως πλατινένιο το 1981. Επίσης, έφθασε στην έκτη θέση των καναδικών τσαρτ και έγινε χρυσό δύο μήνες μετά την κυκλοφορία του και πλατινένιο στις 1 Αυγούστου 1978. Μαζί με το άλμπουμ, κυκλοφόρησε το σινγκλ "Fly by Night / In the Mood"", το οποίο μπήκε στο Hot-100 του Billboard.
Temples of Ice

Το Temples of Ice είναι το έβδομο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 31 Μαΐου του 1991 μέσω της δισκογραφικής εταιρίας "Under One Flag Records". Η μίξη του δίσκου πραγματοποιήθηκε στα "Great Linford Manor Studios", ενώ η ηχογράφηση του στα "Lynx Studios" του Νιούκασλ.

Αυτός ήταν ο δεύτερος από τους τρεις δίσκους τους οποίους κυκλοφόρησε το συγκρότημα με τον Τόνι Ντόλαν στα φωνητικά, όπως και ο τελευταίος πριν την αποχώρηση του κιθαρίστα Αλ Μπαρνς.
Τανζανίτης

Ο Τανζανίτης "(Tanzanite)" είναι η μπλε / βιολετί ποικιλία του ορυκτού ζωισίτη (υδροξύλιο αργιλίου ασβεστίου της κατηγορίας των σωροπυριτικών) που ανήκει στην ομάδα του επιδότου. Ανακαλύφθηκε το 1967, στους Λόφους Μερεράνι "(Mererani Hills)" της Περιφέρειας Μανυάρα "(Manyara Region)" στη Βόρεια Τανζανία, κοντά στην πόλη της Αρούσα και το Όρος Κιλιμαντζάρο. Ο τανζανίτης χρησιμοποιείται ως πολύτιμος λίθος και ο φυσικά σχηματισμένος τανζανίτης είναι εξαιρετικά σπάνιος και εξακολουθεί να βρίσκεται μόνο στους Λόφους Μερεράνι.

Ο τανζανίτης είναι γνωστός για τον εξαιρετικά ισχυρό τριχρωϊσμό "(trichroism)" του, εμφανιζόμενος εναλλάξ σε αποχρώσεις κυανού του σαπφείρου, ιώδες και μπορντό, αναλόγως με τον προσανατολισμό του κρυστάλλου. Ο τανζανίτης μπορεί επίσης να εμφανιστεί με διαφορετικό τρόπο, όταν προβάλλεται υπό εναλλασσόμενες συνθήκες φωτισμού. Τα μπλε του φαίνονται πιο έντονα, όταν υποβάλλεται υπό το φως φθορισμού και τις ιώδεις ανταύγειες του μπορεί να τις δει κανείς εύκολα, όταν προβάλλεται υπό πυρακτωμένο φωτισμό. Ο τανζανίτης είναι συνήθως σε ακατέργαστη κατάσταση κοκκινωπός καφέ, που όμως απαιτεί τεχνητή θερμική επεξεργασία, προκειμένου να αναδειχτεί το μπλε ιώδες του λίθου.

Το ορυκτό ονομάστηκε έτσι από την "Tiffany & Co.", από το όνομα της Τανζανίας, χώρας στην οποία ανακαλύφθηκε. Το 2002, η "American Gem Trade Association" επέλεξε τον τανζανίτη ως τη γενέθλια πέτρα του Δεκεμβρίου, η πρώτη αλλαγή στην κατάσταση των γενέθλιων πετρών από το 1912.
Ιμπραχίμ Μαχλάμπ

Ο Ιμπραχίμ Μαχλάμπ (Ibrahim Mahlab, αραβικά: إبراهيم مح) (γενν. στις 12 Απριλίου 1949), ήταν Πρωθυπουργός της Αιγύπτου, από την 1η Μαρτίου 2014 ως το 2015. Προηγουμένως υπηρέτησε ως υπουργός Οικισμού. Παραιτήθηκε το 2015.
Fairey Firefly IIM

Το Fairey Firefly IIM ήταν βρετανικό μονοκινητήριο διπλάνο μαχητικό αεροσκάφος της δεκαετίας του 1930. Κατασκευάστηκε από την Fairey Aviation Company Limited και χρησιμοποιήθηκε κυρίως από την Βελγική Πολεμική Αεροπορία σε όλη την διάρκεια της δεκαετίας του 1930, μέχρι το ξέσπασμα του Παγκοσμίου Πολέμου.
Hemispheres

Το Hemispheres είναι το έκτο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 29 Οκτωβρίου του 1978 μέσω της δισκογραφικής εταιρίας "Anthem Records". Η πρώτη κοπή του δίσκου βινυλίου περιελάμβανε μία αφίσα, ενώ η "Anthem" εξέδωσε τον δίσκο στον Καναδά και σε κόκκινο βινύλιο.

Η επιτυχία του δίσκου ήταν παρόμοια με τους προκατόχους του, φθάνοντας στο Top-20 στον Καναδά και το Ηνωμένο Βασίλειο και το Top-50 στο αμερικάνικο Billboard. Έχει βραβευθεί ως πλατινένιος στις Ηνωμένες Πολιτείες και την πατρίδα του συγκροτήματος και ως ασημένιος στην Μεγάλη Βρετανία. Στο πλαίσιο της προώθησης του, γυρίστηκε βίντεο κλιπ για το κομμάτι ""The Trees", το οποίο κυκλοφόρησε σε μορφή σινγκλ, όπως και το "Circumstances"", χωρίς να γνωρίσουν εμπορική επιτυχία.

Οι κριτικές για τον δίσκο ήταν θετικές, με το "Allmusic" να του δίνει τρία αστέρια, το "Sputnik Music" μέσο όρο βαθμολογιών 4,3 / 5 και το "Metal Archives" 88%.
Αλ Κουσαΐρ

Η Αλ Κουσαΐρ ("αραβικά : القصير, μτφ : μικρό κάστρο ή μικρό παλάτι") είναι πόλη της Αιγύπτου στα νότια της χώρας. Έχει ιστορία περίπου 5000 ετών και βρίσκεται κατά μήκος της Ερυθράς Θάλασσας. Το αρχαίο της Αιγυπτιακό όνομα ήταν "Tjaou , Tjau , Tschaou ή Chow", ενώ οι αρχαίοι Έλληνες την αποκαλούσαν «Λευκός Λιμήν».

Βρίσκεται 138 χιλιόμετρα νότια της Χουργκάντα, 139 χλμ. βόρεια της Μάρσα Αλάμ και 73 χλμ. βόρεια από το διεθνές αεροδρόμιο της Μάρσα Αλάμ. Η πόλη έχει 24.344 κατοίκους, και η περιοχή ( Markaz ) 32.929 σύμφωνα με την απογραφή του Νοεμβρίου 2006.
Χουργκάντα

μικρογραφία|Αεροφωτογραφία της πόλης
Η Χουργκάντα ("αραβικά : الغردق") είναι πόλη της Αιγύπτου στα νότια της χώρας και στην ακτή της Ερυθράς Θάλασσας. Είναι σημαντικό τουριστικό κέντρο της Αιγύπτου με πληθυσμό 261.714 κατοίκους. Είναι η πρωτεύουσα του κυβερνείου της Ερυθράς Θάλασσας και διαθέτει διεθνές αεροδρόμιο.
Smash Hits

Smash Hits είναι ο τίτλος της συλλογής τραγουδιών του Τζίμι Χέντριξ η οποία κυκλοφόρησε σε μορφή δίσκου βινυλίου τον Απρίλιο του 1968 μέσω της δισκογραφικής εταιρείας "MCA Records". Η αμερικάνικη έκδοση του δίσκου πραγματοποιήθηκε στις 30 Ιουλίου 1969 και περιελάμβανε τα ""All Along the Watchtower", "Crosstown Traffic", "Remember" και "Red House" στην θέση των "51st Anniversary", "The Stars That Play with Laughing Sam's Dice", "Highway Chile" και "Burning of the Midnight Lamp"".

Η συλλογή ανέβηκε στην έκτη θέση των αμερικάνικων τσαρτ και βραβεύθηκε ως διπλά πλατινένιος δίσκος, ενώ μπήκε στο Top-10 στην Μεγάλη Βρετανία και τον Καναδά και έφθασε στην κορυφή των αυστραλιανών τσαρτ.
Άσμα του Ελ Σιντ

Το Άσμα του Ελ Σιντ (στα ισπανικά, "Cantar de Mio Cid") είναι το μοναδικό, και γνωστότερο, μεσαιωνικό καστιλιανικό έπος ("cantar de gesta", 'άσμα ανδραγαθημάτων') που σώζεται σχεδόν ολόκληρο μέχρι σήμερα. Ως θέμα έχει την εξιστόρηση των τελευταίων χρόνων της ζωής του καστιλιανού ιππότη, Ελ Σιντ. Η ταυτότητα του συγγραφέα είναι άγνωστη, κάτι ιδιαίτερα σύνηθες για το είδος των μεσαιωνικών επών. Υπολογίζεται ότι συγγράφηκε γύρω στο 1200 και αποτελεί το παλαιότερο δείγμα εκτεταμένου λογοτεχνικού κειμένου στα ισπανικά και ένα από τα σημαντικότερα έργα της μεσαιωνικής λογοτεχνίας της Ισπανίας.
Liege Lord

Οι Liege Lord είναι αμερικανικό speed/power metal συγκρότημα, το οποίο σχηματίστηκε το 1982 στο Στάμφορντ του Κονέκτικατ, από τον κιθαρίστα Τόνι Τρούγκλιο, τον μπασίστα Ματ Βίντσι, το ντράμερ Φρανκ Κορτίζ και τον τραγουδιστή Άντι Μίκοντ. Μετά την κυκλοφορία τριών στούντιο άλμπουμ, διαλύθηκαν το 1989, για να επανενωθούν το 2012, πραγματοποιώντας ζωντανές εμφανίσεις σε Ευρώπη και Αμερική.
Πρώιμος Μεσαίωνας

Η περίοδος του Πρώιμου Μεσαίωνα είναι η πρώτη περίοδος ευρωπαϊκής ιστορίας, η οποία διήρκεσε από τον πέμπτο έως τον δέκατο αιώνα. Την αρχή της περιόδου σηματοδοτεί η παρακμή της Δυτικής Ρωμαϊκής Αυτοκρατορίας. Ακολουθεί η περίοδος του Ύστερου Μεσαίωνα (1001-1300).Ο Πρώιμος Μεσαίωνας χαρακτηρίστηκε από συγκεκριμένες τάσεις, που ακολούθησαν την Κλασική αρχαιότητα, όπως η μείωση του πληθυσμού, ιδιαίτερα στα μεγάλα αστικά κέντρα, η παρακμή του εμπορίου και τα μεγάλα μεταναστευτικά ρεύματα. Αυτή η περίοδος έχει χαρακτηριστεί από πολλούς ως ο Σκοτεινός Αιώνας, ένας όρος που υπογραμμίζει την πνευματική παρακμή της περιόδου, ιδιαίτερα στην βορειοανατολική Ευρώπη. Ωστόσο η Ανατολική Ρωμαϊκή Αυτοκρατορία ή αλλιώς η Βυζαντινή αυτοκρατορία συνέχισε να υφίσταται. Από την άλλη, τα ισλαμικά χαλιφάτα, τον έβδομο αιώνα επεκτάθηκαν σημαντικά, κατακτώντας ζώνες της πρώην ρωμαϊκής επικρατείας.

Πολλές από αυτές τις τάσεις αντιστράφηκαν αργότερα στην ίδια περίοδο. Το 800,ο τίτλος του αυτοκράτορα αναγεννήθηκε στην δυτική Ευρώπη από τον Καρλομάγνο,του οποίου η Αυτοκρατορία των Καρολιδών ανέτρεψε την κοινωνική πυραμίδα και την ιστορία της Ευρώπης. Η Ευρώπη εκείνη την περίοδο στράφηκε πάλι προς την συστηματική γεωργία με την μορφή της Φεουδαρχίας η οποία εισήγαγε νέες τεχνολογίες όπως την αμειψισπορά. Η βαρβαρική αποδημία σταθεροποιήθηκε στο μεγαλύτερο μέρος της Ευρώπης, παρόλο που ο βορράς επηρεάστηκε σε μεγάλο βαθμό από την εξάπλωση των Βίκινγκ.

Η αυτοκρατορία ωστόσο λόγω της έλλειψης αγαθών αδυνατούσε να επανορθώσει την επαγγελματική στρατιωτική δύναμη που κάποτε είχε και έτσι βασίστηκε στους στρατούς των βαρβάρων που είχαν συγκροτηθεί για την αυτοκρατορία.
Μποργκ Ελ Αράμπ

Η Μποργκ Ελ Αράμπ ("αραβικά : برج العرب") είναι πόλη της Αιγύπτου στο Κυβερνείο της Αλεξάνδρειας στις ακτές τις Μεσογείου. Απέχει 7 χλμ από τη θάλασσα, 3 χλμ από την Νέα Μποργκ Ελ Αράμπ και 45 χλμ από το κέντρο της Αλεξάνδρειας όπου θεωρείται ως η φυσική προέκταση της.

Η πόλη διαθέτει αεροδρόμιο, το οποίο εξυπηρετεί περίπου 250.000 επιβάτες ετησίως. Η πόλη διαθέτει επίσης το μεγαλύτερο γήπεδο στην Αίγυπτο και το δεύτερο μεγαλύτερο στην Μέση Ανατολή που χωράει 80.000 άτομα.

Την 23η Απριλίου 1973 ο Αιγύπτιος πρόεδρος Ανουάρ Σαντάτ συναντήθηκε με τον πρόεδρο της Συρίας Χάφεζ αλ Άσαντ στο προεδρικό θέρετρο στο Μποργκ Ελ Αράμπ για δύο ημέρεςόπου έγιναν διεξοδικές συζητήσεις στο πλαίσιο της προετοιμασίας για την κοινή επίθεσή τους στο Ισραήλ. Ο πρόεδρος Χόσνι Μουμπάρακ έκανε τα επίσημα εγκαίνια της πόλης το Νοέμβριο του 1988.
Μάρκο Εγκίντιο Αλλέγκρι

O Μάρκο Εγκίντιο Αλλέγκρι (Μarco Egidio Allegri) (... – Βενετία, 1949) ήταν Ιταλός εσωτεριστής. Αφιέρωσε τη ζωή του στη διάδοση του Μαρτινισμού με το όνομα "Flamelicus" αλλά και του Τεκτονισμού με την παραδοσιακή του μορφή, ως χώρου εσωτερικής αναζήτησης.
Νταλίλ Μπουμπακέρ

Ο Νταλίλ Μπουμπακέρ (γεννημένος στις 2 Νοεμβρίου 1940 στην Φιλιπβίλ (σημερινή Σκικντά) της Αλγερίας) είναι προσωπικότητα της μουσουλμανικής κοινότητας της Γαλλίας. Εφημέριος του Μεγάλου Τζαμιού του Παρισιού από το 1992, υπήρξε ο πρώτος πρόεδρος του Γαλλικού Συμβουλίου του Μουσουλμανικού Θρησκεύματος (2003-2008), αξίωμα στο οποίο εξελέγη για δεύτερη φορά στις 30 Ιουνίου 2013.
Μηχανικός λογισμικού

Μηχανικός λογισμικού (αγγλ.: "software engineer") καλείται ο επαγγελματίας πτυχιούχος Πληροφορικής, που εφαρμόζει τις τυποποιημένες αρχές της μηχανικής λογισμικού. Προγραμματιστής ονομάζεται ο τεχνικός επαγγελματίας ο οποίος είτε ασχολείται αποκλειστικά με μια από τις εργασίες ενός μηχανικού λογισμικού και συγκεκριμένα την υλοποίηση ενός προγράμματος (βλ. παρακάτω για τις υπόλοιπες φάσεις ανάπτυξης), είτε δεν έχει σπουδάσει Πληροφορική σε κάποιο τριτοβάθμιο ίδρυμα, και ως εκ τούτου δεν έχει πιστοποιηθεί στην εφαρμογή των τυποποιημένων αρχών ανάπτυξης λογισμικού, είτε και τα δυο.
Πόλη 6ης Οκτωβρίου

Η Πόλη 6ης Οκτωβρίου ("αραβικά : مدينة السادس من") είναι πόλη της Αιγύπτου στο Δέλτα του Νείλου και στο Κυβερνείο της Γκίζας. Αποτελεί μέρος της αστικής περιοχής του Καΐρου, 32 χιλιόμετρα έξω από την ίδια την πόλη. Έχει πληθυσμό που κυμαίνεται μεταξύ 185.000, στην πόλη, και περίπου 500.000 κατοίκων της ευρύτερης περιοχής. Η 6 Οκτώβρη ήταν η πρωτεύουσα του καταργημένου σήμερα Κυβερνείου 6ης Οκτωβρίου. Πρόκειται για σχετικά νέα πόλη, κτισμένη στην έρημο, φιλοξενεί πολλούς σπουδαστές και φοιτητές από τις χώρες του κόλπου και τα παλαιστινιακά εδάφη που φοιτούν σε ιδιωτικά πανεπιστήμια της.
Μαουρίτσιο Μαλβεστίτι

Ο σεβασμιότατος Μαουρίτσιο Μαλβεστίτι (ιταλικά: "Maurizio Malvestiti". Γεννήθηκε στις 25 Αυγούστου 1953) είναι επίσκοπος της Ρωμαιοκαθολικής Εκκλησίας, με έδρα στο Λόντι ("Lodi") του Μιλάνου της Ιταλίας, όπου υποδείχθηκε στις 26 Αυγούστου 2014, αντικαθιστώντας τον Τζουζέππε Μερίζι ("Giuseppe Merisi").
Attica TV

Ο Attica TV είναι ελληνικός τηλεοπτικός σταθμός περιφερειακής εμβέλειας με έδρα τον Ασπρόπυργο. Θεωρείται το κανάλι του Δήμου Ασπροπύργου που υπάγεται στην Περιφερειακή Ενότητα Δυτικής Αττικής της Περιφέρειας Αττικής.
Νέο Κάιρο

μικρογραφία|Σχέδιο της νέας πόλης
Το Νέο Κάιρο ("αραβικά : القاهرة الجديدة") είναι μία νέα πόλη στο Κυβερνείο Καΐρου στην Αίγυπτο και καλύπτει έκταση περίπου 283 χιλιάδων στρεμμάτων. Ιδρύθηκε με το προεδρικό διάταγμα 191 του 2000.

Βρίσκεται σε περιοχή που ήταν στο παρελθόν έρημος, το σχεδιάγραμμα δημιουργήθηκε το 2001 από μια επιχείρηση της Βοστώνης. Απέχει 15 χλμ από Μααντί και 10 χλμ από την πόλη Νασρ.
Ογιάγουε

thumb|right|Το ηφαίστειο Ογιάγουε, παρατηρούµενο από τη δύση
To Ογιάγουε (ισπανικά: "Ollagüe") είναι ένα ογκώδες ανδεσιτικό στρωματοηφαίστειο στην οροσειρά των Άνδεων στα σύνορα μεταξύ της Βολιβίας και της βόρειας Χιλής, έχει μια προεξοχή 1.686 μέτρων, υψούμενο περισσότερο από ένα χιλιόμετρο πάνω από το περιβάλλον έδαφος.

Στην κάτω πλευρά του Ογιάγουε, λοφίσκοι από αποθέσεις χιονοστιβάδων περιβάλλουν τον κώνο σκωρίας.

Το ηφαίστειο παρουσιάζει φουμαρολική δραστηριότητα, ιδιαίτερα στο νότιο μέρος της κορυφής του.

Στη βορειοδυτική πλευρά του βουνού ένας εγκαταλελειμμένος ελικοειδής δρόμος, του οποίου το υψηλότερο σημείο φτάνει πάνω από 5.650 μ, οδηγεί στα ορυχεία θείου στο ανώτερο μέρος του Ογιάγουε. Είναι ένας από τους υψηλότερους δρόμους στον κόσμο. Διαθέτει κατάβαση για ποδήλατο βουνού.
thumb|left|Το ηφαίστειο Ογιάγουε από την ανατολή, η βολιβιανή πλευρά

Το ηφαίστειο υπέστη κατάρρευση των πλευρών του κατά τη διάρκεια του Πλειστοκαίνου και δημιούργησε ένα μεγάλο κοίτασμα των φερτών υίκών της χιονοστιβάδας το οποίο εκτείνεται δυτικά και χωρίζει τις αλυκές Σαλάρ δε Σαν Μαρτίν από Σαλάρ δε Ογιάγουε. Ένας κώνος σκωρίας που φαίνεται νεαρής γεωλογικής ηλικία στην κάτω ΔΝΔ πλευρά, Λα Πορουνίτα, θεωρήθηκε σχετικά πολύ νέος, αλλά έχει χρονολογηθεί σε ηλικία 420.000 έως 680.000 ετών.
Μητροπολιτικό Κάιρο

μικρογραφία|Δορυφορικός χάρτης της περιοχής
Το Μητροπολιτικό Κάιρο ("αραβικά : القاهرة الكبرى") είναι η μεγαλύτερη μητροπολιτική περιοχή στην Αίγυπτο και η μεγαλύτερη αστική περιοχή στην Αφρική. Είναι η τρίτη μεγαλύτερη αστική περιοχή στον ισλαμικό κόσμο μετά την Τζακάρτα και το Καράτσι, και του κόσμου η 16η μεγαλύτερη μητροπολιτική περιοχή.

Αποτελείται από το κυβερνείο Καΐρου, την πόλη της Γκίζας, την πόλη Σούμπρα ελ Χέιμα, την Πόλη 6ης Οκτωβρίου, την Χελγουάν, την πόλη Ομπούρ, το Νέο Κάιρο, την Νέα Ηλιούπολη, την Μπαρντ κι άλλες , με συνολικό πληθυσμό 17.816.000
Awake

Το Awake είναι το τρίτο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 4 Οκτωβρίου 1994 μέσω της δισκογραφικής εταιρίας "East West".
Ραμ Κέι

Το Ραμ Κέι (αγγλικά: "Rum Cay") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί βρίσκεται βορειοανατολικά του νησιού Λονγκ Άιλαντ και νοτιοδυτικά του νησιού Σαν Σαλβαντόρ. Έχει έκταση 78 τ.χλμ. και πληθυσμό 53 κατοίκους (1990). Ο κύριος οικισμός του νησιού είναι το Πορτ Νέλσον. Το νησί θεωρείται ότι έχει αποκτήσει το σύγχρονο όνομά του από ένα ναυαγισμένο φορτίο ρούμι.
Who's Last

Who's Last είναι ο τίτλος του διπλού, ζωντανά ηχογραφημένου άλμπουμ του βρετανικού ροκ συγκροτήματος The Who, το οποίο κυκλοφόρησε το Νοέμβριο του 1984 μέσω της δισκογραφικής εταιρείας "MCA Records".

Η ηχογράφηση του άλμπουμ πραγματοποιήθηκε κατά την περιοδεία για την προώθηση του δίσκου "It's Hard", η οποία ήταν και η τελευταία του συγκροτήματος πριν την διάλυση του. Το μεγαλύτερο μέρος των κομματιών προέρχεται από την εμφάνιση των The Who στις 14 Δεκεμβρίου 1982 στο "Richfield Coliseum" του Κλίβελαντ, την τελευταία συναυλία του συγκροτήματος επί αμερικανικού εδάφους.

Το "Who's Last" μπήκε στο Top-50 στην Μεγάλη Βρετανία και το Top-100 του Billboard στις Ηνωμένες Πολιτείες και βραβεύθηκε ως ασημένιο στην πατρίδα του συγκροτήματος.
Στιβ Πέρι

Ο Στίβεν Ρέι Πέρι ("Stephen Ray "Steve" Perry", 22 Ιανουαρίου 1949), γνωστός επαγγελματικά ως Στιβ Πέρι, είναι Αμερικανός τραγουδιστής-τραγουδοποιός, παραγωγός δίσκων, και μουσικός, γνωστός ως ο τραγουδιστής του ροκ συγκροτήματος Journey κατά τη διάρκεια της πιο εμπορικά επιτυχημένης περιόδου τους από το 1977 έως το 1987 και από το 1995 έως το 1998. Ο Πέρι είχε μια επιτυχημένη σόλο καριέρα από τα μέσα της δεκαετίας του 1980 και τα μέσα της δεκαετίας του 1990. Θεωρείται ένας από τους σπουδαιότερους τραγουδιστές όλων των εποχών.Το παρατσούκλι του είναι "η φωνή" λόγω των μοναδικών φωνητικών δυνατοτήτων που κατέχει.
Τζουζέππε Μερίζι

Ο σεβασμιότατος Τζουζέππε Μερίζι (ιταλικά: Giuseppe Merisi, γεννήθηκε στις 25 Σεπτεμβρίου 1938) είναι από τις 26 Αυγούστου 2014 επίτιμος επίσκοπος της Ρωμαιοκαθολικής Εκκλησίας, με έδρα στο Λόντι ("Lodi") του Μιλάνου της Ιταλίας, αντικαθιστώντας τον Τζιάκομο Καπούτσι (Giacomo Capuzzi).
Γεώργιος Βογιατζάκης

Ο Γεώργιος Βογιατζάκης (Ρέθυμνο, 1904 - Αθήνα, 27 Απριλίου 2001) ήταν Έλληνας επιχειρηματίας και πολιτικός. Υπήρξε ο μακροβιότερος πρόεδρος της Παγκρητίου Ενώσεως Αθηνών, καθώς θήτευσε επί 24 χρόνια από το 1956 ως το 1979 πρόεδρος. Ήταν ιδρυτής της ασφαλιστικής εταιρείας «Φοίνιξ».
Μαρία Λουίζα Βρυώνη

Η Μαρία Λουίζα Βρυώνη είναι Ελληνίδα Ολυμπιονίκης της πάλης. Γεννήθηκε στην Αθήνα στις 21 Οκτωβρίου 1982 με καταγωγή απο την Κεφαλονιά (Ασσο)
Λίμνη Ουίσουε

Η Λίμνη Ουίσουε ή Γουίσγουε (ισπανικά: "Lago Huishue", : [ˈwiswe]) βρίσκεται στην κοινότητα Λάγο Ράνκο στις Άνδεις στη νότια Χιλή. Ακριβέστερα η λίμνη βρίσκεται 10 χλμ νότια της λίμνης Μάιουε (η λεκάνη απορροής στην οποία ανήκει) 15 χλμ βορειοανατολικά από το ηφαίστειο Πουγιέουε και 10 χλμ. δυτικά από τα σύνορα Χιλής-Αργεντινής.

Στην αλλαγή του έτους 1948-1949, ο χιλιανός ποιητής Πάμπλο Νερούδα κρύφτηκε στο δάσος από τη νομιμοποιημένη δίωξη των κομμουνιστών τότε.
Lying from You

Το "Lying from You" είναι ένα τραγούδι από το αμερικανικό ροκ συγκρότημα Linkin Park και κυκλοφόρησε στις 16 Μαρτίου του 2004. Εκδόθηκε ως airplay-μοναδικό single από το δεύτερο άλμπουμ τους, "Meteora", το οποίο κυκλοφόρησε στις 25 Μαρτίου 2003.
Βαγγέλης Φουντουκίδης

Ο Βαγγέλης Φουντουκίδης (γεν. Αθήνα, 30 Απριλίου  1929) είναι Έλληνας δημοσιογράφος, θεατρικός συγγραφέας και παρουσιαστής αθλητικών εκπομπών.

Από το 1949 έως το 1985 υπήρξε συντάκτης της "Αθλητικής Ηχούς", ενώ επίσης εργάσθηκε στο "Έθνος" (ως προϊστάμενος του αθλητικού τμήματος) και στην κρατική τηλεόραση.

Μαζί με τον Γιάννη Διακογιάννη παρουσίαζαν την "Αθλητική Κυριακή" (από το 1970 έως το 1985, που συνταξιοδοτήθηκε).

Ασχολήθηκε επίσης με το θέατρο σαν επιχειρηματίας από το 1981 έως το 1984, αλλά και συγγραφέας, καθώς συνέγραψε τρεις κωμωδίες.

Είναι παντρεμένος και πατέρας δυο γιων, εκ των οποίων ο ένας είναι ο -επίσης- δημοσιογράφος Μιχάλης Φουντουκίδης.
Νίκος Ιωαννίδης

Ο Νίκος Ιωαννίδης (Ρέμσαϊντ, Γερμανία, 26 Απριλίου 1994) είναι Έλληνας ποδοσφαιριστής, ο οποίος αγωνίζεται ως επιθετικός για τον Απόλλωνα Σμύρνης.
Possessed

Οι Possessed είναι αμερικάνικο death metal συγκρότημα το οποίο δημιουργήθηκε το 1983 στο Σαν Φρανσίσκο και θεωρούνται ένα από τα πρώτα συγκροτήματα του είδους, ιδιαίτερα επηρεάζοντας τα μετέπειτα black και death metal συγκροτήματα. Διαλύθηκαν το 1987 και μετά από μία τριετή επανένωση στις αρχές της δεκαετίας του '90, σχηματίστηκαν και πάλι το 2007 και συνεχίζουν μέχρι σήμερα.
Ιωάννης Φάχρη

Ο Χατζή Ιωάννης Φάχρη (Χαλέπι, 10 Μαρτίου 1765 – Κωνσταντινούπολη, 18 Απριλίου 1849) υπήρξε Ελληνοσύριος τραπεζίτης και εθνικός ευεργέτης.
Ανθεμίς

Η Ανθεμίς (αρχ. ελλ. "ἀνθεμίς" = "ἄνθος"· επιστημονικό όνομα "Anthemis") είναι γένος αρωματικών ανθοφόρων φυτών της οικογένειας των Συνθέτων, στενά συγγενικό του γένους "Chamaemelum", που περιλαμβάνει περίπου 170-180 είδη, ενδημικά των χωρών της Μεσογείου και της νοτιοδυτικής Ασίας ανατολικά μέχρι το Ιράν. Ορισμένα είδη έχουν εγκλιματιστεί στο Ηνωμένο Βασίλειο και άλλα μέρη του κόσμου.
Τιμοτέ Μαλεντομά

Ο Τιμοτέ Μαλεντομά (Timothée Malendoma, 1935 - 12 Δεκεμβρίου 2010) ήταν πολιτικός από την Κεντροαφρικανική Δημοκρατία και πρωθυπουργός από το 1992 ως το 1993. Υπήρξε πρόεδρος του Φόρουμ Πολιτών.
Άνταμ Φρίντελ

Ο Άνταμ Φρίντελ ή "Άνταμ Φρίντελ φον Φρίντελσμπουργκ" (Adam Friedel, Adam Friedel von Friedelsburg, περίπου 1780 - περίπου 1868) – ήταν Δανός στρατιωτικός, Φιλέλληνας και τυχοδιώκτης. Είναι γνωστός για τα πορτραίτα του ηρώων της Ελληνικής Επαναστάσεως.
Νικήρατος

Νικήρατος είναι θεατρικό έργο της Ευανθίας Καΐρη
Ρωσική Αμερική

thumb|roght|250px|Χάρτης της Ρωσικής Αμερικής το 1860
Η Ρωσική Αμερική ("ρωσικά : Русская Америка") ήταν περιφέρεια της Ρωσικής Αυτοκρατορίας την περίοδο 1799 - 1867 στη Βόρεια Αμερική, η οποία περιελάμβανε την σημερινή Αλάσκα, τις Αλεούτιες νήσους , το Αρχιπέλαγος Αλεξάντερ και μέρος της ακτής του Ειρηνικού στις σύγχρονες Ηνωμένες Πολιτείες έως την Καλιφόρνια, ενώ είχε και οχυρό στην Χαβάη με συνολική έκταση 1.518.800 τετραγωνικά χλμ.
Ευανθία Καΐρη

Η Ευανθία Καΐρη(1799–1866) ήταν Ελληνίδα λογία που έζησε τον 19ο αι.
Τζον Ντένσμορ

Ο Τζον Ντένσμορ (αγγλ. πλήρες όνομα "John Paul Densmore", 1 Δεκεμβρίου 1944) είναι Αμερικανός μουσικός, γνωστός ως ντράμερ του ροκ συγκροτήματος The Doors.
Λιτλ Εξούμα

Το Λιτλ Εξούμα (αγγλικά: "Little Exuma") είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Το νησί βρίσκεται νοτιοδυτικά του Γκρέιτ Εξούμα και συνδέεται οδικώς με αυτό με μία μικρή γέφυρα. Έχει έκταση 29 τ.χλμ. και η κύρια ασχολία των κατοίκων του νησιού είναι ο τουρισμός και όλων των ειδών τα θαλάσσια σπορ.
Γιάννης Διακογιάννης

Ο Γιάννης Διακογιάννης (Αθήνα, 1931) είναι παλαίμαχος Έλληνας δημοσιογράφος, συγγραφέας, ραδιο-σχολιαστής και παρουσιαστής αθλητικών εκπομπών της τηλεόρασης. Από πολλούς θεωρείται ως ο κορυφαίος του είδους, λόγω των μεγάλων γνώσεών του πάνω στον κλασικό αθλητισμό αλλά και το ποδόσφαιρο, την εμβρίθεια στον τρόπο μετάδοσης και τη γλαφυρότητα του ύφους του. Αποτελεί πιθανότατα τον μοναδικό Έλληνα αθλητικό δημοσιογράφο του οποίου το επώνυμο περιλήφθηκε σε στίχο τραγουδιού, συγκεκριμένα στο «"Αρχίζει το ματς»" σύνθεσης και εκτέλεσης του Λουκιανού Κηλαηδόνη το 1979. Η μητέρα του ήταν Γαλλίδα, όπως και η πρώτη του σύζυγος.

Σπούδασε μουσική στη Γαλλία, όμως τελικά τον κέρδισε η δημοσιογραφία. Κάλυψε με ανταποκρίσεις του πάρα πολλές κορυφαίες διοργανώσεις, μεταξύ των οποίων Παγκόσμια Κύπελλα ποδοσφαίρου (ξεκινώντας από αυτό του 1954 στην Ελβετία και τερματίζοντας με αυτό του 1998 στη Γαλλία), διεθνείς αγώνες και παγκόσμια πρωταθλήματα στίβου, τελικούς αγώνες διασυλλογικών ευρωπαϊκών ποδοσφαιρικών διοργανώσεων (όπως του κυπέλλου Πρωταθλητριών το 1971 μεταξύ Άγιαξ και Παναθηναϊκού) και άλλα.. Το 2004 υπήρξε σχολιαστής στους αγώνες της Εθνικής ομάδας ποδοσφαίρου ανδρών στο Πανευρωπαϊκό πρωτάθλημα ποδοσφαίρου όταν και το αντιπροσωπευτικό μας συγκρότημα κατέκτησε το τρόπαιο.

Από το Σεπτέμβριο του 1966 έως το 1983 ήταν ο βασικός παρουσιαστής της εβδομαδιαίας αθλητικής τηλεοπτικής εκπομπής «Αθλητική Κυριακή» (αρχικά «"Αθλητικά Νέα"»), ενώ το Σεπτέμβριο του 1969 είχε παρουσιάσει το "9ο Ευρωπαϊκό Πρωτάθλημα Αθλητισμού", που διεξήχθη στο Στάδιο «"Γεώργιος Καραϊσκάκης"» και αποτέλεσε την πρώτη μετάδοση αγώνων στίβου από ελληνικό τηλεοπτικό συνεργείο.

Εργάσθηκε επίσης σε ιδιωτικό κέντρο αθλητικού ρεπορτάζ, ως καθηγητής δημοσιογραφίας. Από τα έργα του ξεχωρίζουν το τετράτομο «"100 Χρόνια Ποδόσφαιρο»" ("Μίλητος, 2006)", το «"60 Χρόνια Μουντιάλ"» ("Λιβάνης", 1990), το «"Οι Μεγάλες Μορφές του Αθλητισμού"» ("Κάκτος", 1979) κ.α. Ήταν, ακόμη, παραγωγός μουσικών ραδιοφωνικών εκπομπών. Κόρη του (υιοθετημένη) ήταν η δημοσιογράφος Ρίκα Βαγιάνη.

Υπήρξε ο πρώτος που τιμήθηκε για την εν γένει προσφορά του με το βραβείο «Ελένη Βλάχου» το 2003, ως δημοσιογράφος των «"Νέων"».

Ο Γιάννης Διακογιάννης είναι φίλαθλος του Παναθηναϊκού, κάτι που ήταν ευρέως γνωστό στους δημοσιογραφικούς κύκλους. Τον Ιανουάριο του 2017 ο Διακογιάννης παραδέχθηκε για πρώτη φορά δημόσια ότι είναι οπαδός του Παναθηναϊκού, σε εκδήλωση του Δήμου Βύρωνα για την παρουσίαση του βιβλίου του παλαιού ποδοσφαιριστή Δημήτρη Θεοφάνη. Ο Διακογιάννης δήλωσε: «"Παναθηναϊκός είμαι, Αθηναίος είμαι, Παναθηναϊκός είμαι. Έχω γνωρίσει τον Απόστολο Νικολαΐδη."»
Δημοσθένης Μισιτζής

Ο Δημοσθένης Μισιτζής (1826 ;-;) ήταν Έλληνας θεατρικός συγγραφέας.
Ο Φιάκας

Ο Φιάκας είναι κοινωνική σάτιρα του Δημοσθένη Μισιτζή.
Ντανιέλ Λιουμπόγια

Ο Ντανιέλ Λιουμπόγια, γεννημένος στις 4 Σεπτεμβρίου 1978 στο Βινκόφτσι (πρώην Γιουγκοσλαβία, σημερινή Κροατία), είναι Σέρβος διεθνής ποδοσφαιριστής ο οποίος αγωνίζεται ως επιθετικός για λογαριασμό της ΡΚ Λανς.

Διαθέτει, επίσης γαλλική υπηκοότητα.
The Dungeons Are Calling

Το The Dungeons Are Calling είναι ΕΡ του αμερικάνικου heavy metal συγκροτήματος Savatage, το οποίο κυκλοφόρησε τον Μάρτιο του 1984 μέσω της δισκογραφικής εταιρείας "Combat Records" στην Αμερική και της "Music for Nations" στην Ευρώπη.
Το 1994, επανεκδόθηκε με επιπλέον κομμάτια τα ""Fighting for Your Love" και μία ζωντανή εκτέλεση του "Sirens"", ενώ το 2002 η "Metal Blade Records" κυκλοφόρησε και πάλι το "The Dungeons Are Calling" με τέσσερα μπόνους τραγούδια.
Η ηχογράφηση των τραγουδιών του ΕΡ έγινε στις αρχές του 1983, όταν οι Savatage ηχογράφησαν δεκαπέντε κομμάτια, εκ των οποίων τα εννέα κατέληξαν στο πρώτο τους άλμπουμ και τα υπόλοιπα έξι αποτέλεσαν το αναφερόμενο ΕΡ.
Οι κριτικές για αυτή την κυκλοφορία ήταν πολύ θετικές με το "Allmusic" να του δίνει τέσσερα αστέρια με άριστα τα πέντε, το "Sputnik Music" μέσο όρο βαθμολογιών 3,7 / 5, το "Metal Archives" 95% και το "Metal Storm" 8,1.
Σκοτ Ίαν

Ο Σκοτ Ίαν ("πραγ. όνομα "Scott Ian Rosenfeld"") είναι Αμερικάνος κιθαρίστας της χέβι μέταλ μουσικής, γνωστός ως ιδρυτικό και ηγετικό μέλος του συγκροτήματος Anthrax. Επίσης, υπήρξε ιδρυτικό στέλεχος του crossover thrash συγκροτήματος Stormtroopers of Death.
Ανεξάρτητο Κράτος της Κροατίας

Το Ανεξάρτητο Κράτος της Κροατίας (Κροατικά: "Nezavisna Država Hrvatska", NDH, Γερμανικά: "Unabhängiger Staat Kroatien", Ιταλικά: "Stato Indipendente di Croazia") ήταν ένα φασιστικό κράτος-μαριονέτα της Γερμανίας

 και της Ιταλίας κατά το Β΄ Παγκόσμιο Πόλεμο. Ιδρύθηκε σε τμήματα της κατεχόμενης Γιουγκοσλαβίας στις 10 Απριλίου 1941, μετά την εισβολή των δυνάμεων του Άξονα. Το έδαφός του αποτελείτο από το μεγαλύτερο μέρος της σύγχρονης Κροατίας και Βοσνίας-Ερζεγοβίνης, καθώς και ορισμένα τμήματα της σύγχρονης Σερβίας και Σλοβενίας, αλλά επίσης απέκλεισε πολλές περιοχές με Κροατικό πληθυσμό στη Δαλματία (μέχρι τα τέλη του 1943), τις περιοχές της Ίστριας και του Mετζιμούριε (που σήμερα αποτελούν τμήμα της Κροατίας).

Καθ' όλη τη διάρκεια της ύπαρξής του, το NDH κυβερνούσε ως μονοκομματικό κράτος η φασιστική οργάνωση Ούστασε. Αρχηγός της Ούστασε ήταν ο "Poglavnik" Άντε Πάβελιτς. Το καθεστώς στοχοποίησε τους Σέρβους, τους Εβραίους και τους Ρομά στο πλαίσιο μιας μεγάλης εκστρατείας γενοκτονίας, καθώς και αντιφασίστες ή αντιφρονούντες Κροάτες και Μουσουλμάνους .

Από το 1941 ως το 1945 υπήρχαν 22 στρατόπεδα συγκέντρωσης εντός της επικράτειας που ελεγχόταν από το Ανεξάρτητο Κράτος της Κροατίας, από τα οποία δύο (Γιαστρέμπαρσκο και Σίσακ) στέγαζαν μόνο παιδιά και το μεγαλύτερο ήταν του Γιασένοβατς 

Το κράτος ήταν επίσημα μοναρχία μετά την υπογραφή των Νόμων του Στέμματος του Zβόνιμιρ στις 15 Μαΐου 1941.
 Διορισμένος από το Βίκτωρα Εμμανουήλ Γ΄ της Ιταλίας, ο Πρίγκιπας Αϊμόνε, Δούκας της Αόστας αρνήθηκε αρχικά να λάβει το στέμμα, αντιτιθέμενος στην ιταλική προσάρτηση της κροατικλής πλειοψηφίας περιοχής της Δαλματίας, που προσαρτήθηκε στο πλαίσιο του Ιταλικού αλυτρωτικού προγράμματος για τη δημιουργία του "Mare Nostrum" ("Η Θάλασσα μας"). Αργότερα αποδέχθηκε για λίγο το θρόνο λόγω πιέσεων του Βίκτωρα Εμμανουήλ Γ 'και πήρε τον τίτλο Τόμισλαβ Β΄ Κροατίας, αλλά ποτέ δεν μετακόμισε από την Ιταλία για να διαμείνει στην Κροατία .

Από την υπογραφή των Συνθηκών της Ρώμης στις 18 Μαΐου 1941 μέχρι την ιταλική συνθηκολόγηση στις 8 Σεπτεμβρίου 1943 το κράτος αποτελούσε συγκυριαρχούμενο της Γερμανίας και της Ιταλίας 
Στην απόφασή του στη Δίκη των Ομήρων, το Στρατοδικείο της Νυρεμβέργης κατέληξε στο συμπέρασμα ότι το NDH δεν ήταν κυρίαρχο κράτος. Σύμφωνα με το δικαστήριο, "«η Κροατία αποτελούσε συνεχώς κατεχόμενη χώρα»"

Το 1942 η Γερμανία πρότεινε στην Ιταλία να αναλάβει το στρατιωτικό έλεγχο όλης της Κροατίας, επιθυμώντας να ανακατευθύνει τα Γερμανικά στρατεύματα από την Κροατία στο Ανατολικό Μέτωπο. Ωστόσο η Ιταλία απέρριψε την προσφορά, καθώς δεν πίστευε ότι θα μπορούσε να χειριστεί μόνη της την ασταθή κατάσταση στα Βαλκάνια. Μετά την εκδίωξη του Μουσολίνι και την ανακωχής του Βασιλείου της Ιταλίας με τους Συμμάχους το NDH στις 10 Σεπτεμβρίου 1943 δήλωσε ότι οι Συνθήκες της Ρώμης ήταν άκυρες και προσάρτησε το τμήμα της Δαλματίας που είχε παραχωρηθεί στην Ιταλία. Το NDH προσπάθησε να προσαρτήσει και τη Ζάρα, που ήταν αναγνωρισμένο έδαφος της Ιταλίας από το 1919 αλλά επί μακρόν αντικείμενο του κροατικού αλυτρωτισμού, αλλά η Γερμανία δεν το επέτρεψε.
Μιχαήλ Κριτσωτάκης

Ο Μιχαήλ Κριτσωτάκης του Γεωργίου (γεννήθηκε στο Ηράκλειο) είναι Έλληνας εκπαιδευτικός και πολιτικός.